Oficialusis leidinys L 183 , 16/07/1985 p. 0022 - 0023

specialusis leidimas suomių kalba: skyrius 9 tomas 1 p. 0124

specialusis leidimas ispanų kalba: skyrius 07 tomas 4 p. 0003

specialusis leidimas švedų kalba: skyrius 9 tomas 1 p. 0124

specialusis leidimas portugalų kalba skyrius 07 tomas 4 p. 0003



Tarybos direktyva 1985 m. liepos 8 d. iš dalies keičianti Direktyvą 68/297/EEB dėl nuostatų, leidžiančių įvežti degalus be muitų komercinių motorinių transporto priemonių bakuose standartizavimo (85/347/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 ir 99 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyva 68/297/EEB [4] su pakeitimais, padarytais Direktyva 83/127/EEB [5], nustatė mažiausią komercinių motorinių transporto priemonių bakuose esantį degalų kiekį, kurį leidžiama įvežti be muitų per Bendrijos vidaus sienas; kadangi, siekiant palengvinti šių sienų pervažiavimą, pradiniuose etapuose nurodytas kiekis turėtų būti padidintas transporto priemonėms, kurios suprojektuotos keleiviams vežti ir gali juos vežti; kadangi Taryba vėliau turi nuspręsti, kiek muitais neapmokestinamą kiekį padidinti transporto priemonėms, suprojektuotoms ir galinčioms vežti krovinius; kadangi būtina apibrėžti sąvoką "standartinis degalų bakas", PRIĖMĖ ŠIĄ DIREKTYVĄ: 1 straipsnis Direktyva 68/297/EEB iš dalies keičiama taip: 1. 1 straipsnis pakeičiamas taip: "1 straipsnis Vadovaudamosi šia direktyva, valstybės narės standartizuoja nuostatas, leidžiančias įvežti degalus be muitų komercinių motorinių transporto priemonių, kertančių valstybių narių tarpusavio sienas, standartiniuose bakuose." 2. 2 straipsnis pakeičiamas taip: "2 straipsnis Šiame reglamente: - "komercinė motorinė transporto priemonė" - tai bet kuri motorizuota kelių transporto priemonė, kuri pagal savo konstrukcijos ir įrangos tipą yra suprojektuota ir gali vežti už atlygį ar be jo: a) daugiau kaip devynis asmenis, įskaitant vairuotoją; b) krovinius; - "standartiniai degalų bakai" - tai bakai, gamintojo nuolatinai pritvirtinti prie visų to paties tipo kaip ir aptariamoji transporto priemonė motorinių transporto priemonių, kai dėl tokio pritvirtinimo degalus galima naudoti tiesiai transporto priemonės varikliui ir atitinkamai šaldymo sistemai. Prie motorinių transporto priemonių pritaisyti dujų bakai, suprojektuoti dujas naudoti tiesiogiai kaip degalus, taip pat laikomi standartiniais degalų bakais." 3. 3 straipsnio 1 dalis pakeičiama taip: "1. Valstybės narės be muitų komercinių motorinių transporto priemonių standartiniuose bakuose leidžia įvežti šiuos degalų kiekius: a) 200 litrų vienai transporto priemonei ir vienai kelionei, kai transporto priemonės yra suprojektuotos ir gali vežti krovinius už užmokestį ar be jo; b) 600 litrų vienai transporto priemonei ir vienai kelionei, kai transporto priemonės yra suprojektuotos ir gali vežti daugiau kaip devynis asmenis, įskaitant vairuotoją. Laikydamasi Sutartyje šiuo klausimu nurodytos tvarkos, Taryba Komisijos pasiūlymu iki 1986 m. liepos 1 d. priima sprendimą dėl leidžiamo be muitų įvežti degalų, esančių standartiniuose pirmos dalies a punkte nurodytų transporto priemonių bakuose, kiekio padidinimo." 4. 5 straipsnis išbraukiamas. 2 straipsnis Valstybės narės patvirtina priemones, kurios, įsigaliojusios iki 1985 m. spalio 1 d., įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1985 m. liepos 8 d. Tarybos vardu Pirmininkas J. Santer [1] OL C 95, 1984 4 6, p. 4. [2] OL C 172, 1984 7 2, p. 15. [3] OL C 248, 1984 9 17, p. 13. [4] OL L 175, 1968 7 23, p. 15. [5] OL L 91, 1983 4 9, p. 28. --------------------------------------------------